b'\n_START_ARTICLE_\nNiacin\n_START_SECTION_\nPomanjkanje\n_START_PARAGRAPH_\nVnos nezadostnih koli\xc4\x8din niacina vodi do pomanjkanja vitamina B3, znaki pa so sistemski, torej vidni po celem telesu; vnetje \xc5\xberela in po\xc5\xbeiralnika, vaginalne sluznice, sluznice se\xc4\x8dil, slabost, diareja (ki je lahko krvava), vrtoglavica, glavoboli, izguba spomina in drugi. Pomanjkanja so redka, endemi\xc4\x8dno pa se pojavlja bolezen pelagra (ital.: pelle agra = raskava ko\xc5\xbea) na podro\xc4\x8djih, kjer gojijo koruzo z ni\xc5\xbejo vsebnostjo provitamina triptofana. Bolezen je bila prvi\xc4\x8d omenjena leta 1915. Je posledica dolgotrajnega pomanjkanja vitamina, zato se pogosteje pojavlja pri osebah, ki zau\xc5\xbeijejo premalo beljakovin (npr. dietiki in kroni\xc4\x8dni alkoholiki). Pogosto jo imenujemo \xc2\xbb3D\xc2\xab, ker jo zaznamujejo dermatitis, diareja in demenca.'